text: वेस्‍टइंडीज के क्रिकेटर मर्लोन सैमुअल्‍स ने पाकिस्‍तानी सेना को ज्‍वाइन करने की इच्‍छा जताई है. दरअसल पिछले सप्‍ताह सैमुअल्‍स पाकिस्‍तान सुपर लीग (पीएसएल) का फाइलन मैच खेलने के लिए लाहौर गए थे. वह इस लीग में पेशावर जाल्‍मी की तरफ से खेलते हैं. इस बार इसी टीम ने पीएसएल का खिताब जीता है. उसके बाद उनका एक वीडियो सोशल मीडिया पर खासा चर्चित हो रहा है. उस वीडियो में मर्लोन सैमुअल्‍स पाकिस्‍तानी सेना के सुरक्षा इंतजामों की तारीफों के पुल बांधते नजर आ रहे हैं. इससे खुश सैमुअल्‍स ने खुद पाकिस्‍तानी सेना में शामिल होने की इच्‍छा जताई है.